
ИЗВАДКИ ОТ УЧЕБНИЯ ПЛАН

	Вид на занятията
	Семестър
	Хорариум седмично


	Хорариум общо

	Редовно (задочно) обучение
	I, II (I)
	4 (8)
	60 (30)

	Лекции
	I, II (I)
	2 (4)
	30 (15)

	Лабораторни упражнения
	I, II (I)
	2 (3)
	30 (15)


АНОТАЦИЯ

Образователни цели: обучението по дисциплината има за цел да допълни създадения в средния курс на обучение фундамент от знания по химия и на тази основа да изгради допълнителен такъв, свързан със специфичните химични процеси и съвременните технологии, използвани в електротехниката и електрониката.

Съдържание. Съдържанието на дисциплината е разпределено в три модула. Първият модул разширява знанията на студентите от средния курс по някои проблеми на общата химия, които служат като основа за усвояване на материала, включен във втори и трети модул. Разглеждат се основите на химичната термодинамика, хомогенни и хетерогенни дисперсни системи и особеностите на грубите дисперсни системи, повърхностни явления, повърхностно активни вещества.

Вторият модул е посветен на химията и технологията на материалите, използвани в електротехниката и електрониката. Разглежда особеностите на метали, диелектрици и полупроводници, на органичните и неорганични полимери и химизма на процесите, свързани с получаването и свойствата им.

Третият модул запознава студентите с химичните и електрохимични технологии в електротехниката и електрониката. Разглеждат се процесите на химично и електрохимично отлагане на метални и неметални покрития върху метали и диелектрици, литография, технологични процеси при изготвянето на печатните платки, технологии за изготвяне на нови електронни и оптоелектронни материали, биочипове и биокомпютри, оптични носители на информация, нанотехнологии.

Входно – изходни връзки: дисциплината се изгражда на базата на получените в средния курс фундамент по химия. Придобитите в курса на обучение знания и умения имат теоретико-приложен характер и ще бъдат полезни при усвояването на знанията по специалните дисциплини, включени в учебния план на посочените специалности.

СЪДЪРЖАНИЕ И ОБЕМ НА УЧЕБНАТА ПРОГРАМА

Първи модул: Теоретични основи на химико-технологичните процеси в електротехниката и електрониката.

А. Лекции – 8 (4) ч.

 Основи на химичната термодинамика – понятия (химична реакция, равновесие, енталпия, ентропия).

 Обратими и необратими реакции. Константа на химично равновесие. Равновесие в хетерогенните системи, закон на фазите.

Дисперсни системи. Хомогенни дисперсни системи, разтвори. Водни разтвори на електролити.

Хетерогенни дисперсни системи – колоидни разтвори (гел, зол) и грубодисперсни системи (суспензии, емулсии, пени, аерозоли).

Повърхностни явления. Повърхностно-активни вещества. Адхезия, кохезия, омокряне, капилярност.

Б. Лабораторни упражнения – 8 (4) ч. 
1. Електропроводимост на разтворите.

1.1 Влияние на природата на разтвореното вещество върху електропроводимостта на разтворите.

1.2 Влияние на природата на разтворителя върху електропроводимостта на разтворите.

1.3 Влияние на разреждането върху електропроводимостта на разтворите.

2. Водороден показател. Хидролиза.

3. Получаване на дейонизирана вода и измерване на специфичната и електропроводимост

Втори модул: Химия и технология на материали, използвани в технологичните процеси.

А. Лекции – 10 (5) ч. 

Агрегатни състояния. Кристални решетки. Реални кристали.

Метали. Електронна и кристална структура на металите. Физични и химични свойства. Получаване на металите. Корозия на металите.

Полупроводници. Електропроводимост в полупроводници, метали и диелектрици. Технологии за получаване на полупроводникови материали. Епитаксия.

Полимерни материали – класификация, структура, физико-механични свойства. Кристално и аморфно състояние на полимерите. Полимеризация и поликондензация. Пластмаси – свойства, състав, приложение. Каучук и гумени изделия.

Неорганични полимери – стъкла и керамични материали. Свойства,употреба и технологии на стъклата и керамичните материали.

Б. Лабораторни упражнения – 6 (3) ч.

1. Химично установяване типа на сплавта.

2. Корозия на металите.

2.1 Корозия възникваща при контакт на два различни метала.

2.2 Микрогалванична корозия.

2.3 Корозия в резултат на различен достъп на кислород.

2.4 Електрична корозия на желязото.

2.5 Определяне скоростта на корозия на металите по количеството отделен водород.

3. Химична обработка на повърхността на полупроводниковите материали.

Трети модул: Химични и електрохимични процеси и технологии в електротехниката и електрониката.

А.Лекции – 12 (6) ч.

Електрохимия. Електроден потенциал. Нормални електродни потенциали на металите. Електролиза. Закони на Фарадей за електролизата. Химични източници на  електрична енергия: галванични елементи, акумулатори, горивни елементи.

Електрохимични и електронни технологии и производства. Химично отлагане на метални покрития. Технологии за защита на металите от корозия – метални и неметални покрития, оксидиране, фосфатиране, електрохимична защита, легиране. Галванизиранена органични и неорганични диелектрици.
Литография – физикохимични основи. Материали, използвани в литографията. Технологичен режим на отделните операции.

Печатни платки – физикохимични основи на производството. Видове печатни платки. Технологични параметри на производството.

Нови електронни и оптоелектронни материали – теоретични принципи и технологии. Химични процеси при бързодействащи (квантови) транзистори. Слънчеви клетки. Биочипове и биокомпютри. Оптични носители на информация. Нанотехнологии.

Б. Лабораторни упражнения – 16 (8) ч.

1.Електрохимия. Електродни потенциали Определяне електродните потенциали на металите.

2.  Електролиза. 

2.1 Електролиза на воден разтвор на натриев сулфат.

2.2 Електохимична размерна обработка.

3 Химични източници на ток.

3.1 Получаване на галваничен елемент на Даниел - Якоби.

3.2 Електролитно окисление на оловото и принцип на действие на оловен акумулатор.

3.3 Алкален акумулатор.

4. Защита на металите от корозия чрез нанасяне на метални покрития.

4.1 Никелиране.

4.2 Помедяване

4.3 Анодно оксидиране на алуминий.

4.4 Горещо фосфатиране на стомана.

5. Електрохимична защита.

5.1 Анодна защита

5.2 Катодна защита.

6. Фотолитография. Нанасяне на изображението при печатните платки. 

7. Метализиране отворите на печатни платки.

8. Галванизиране на диелектрици.

8.1 Галванизиране на пластмаси.

8.2Галванизиране на керамика
9. Химично отлагане на метални покрития

ФОРМИ НА КОНТРОЛ НА ЗНАНИЯТА

По време на семестъра се провежда една задължителна предварително планирана (седма – осма седмица) контролна работа. Ако оценката (поставя се от асистента, водещ лабораторните упражнения) е по-голяма от 4.5, студентът прави втора контролна работа в последната седмица на семестъра и при общ успех от двете контролни над 5.00 се освобождава от изпит.

По време на семестъра студентите изработват протоколи за изпълнените лабораторни упражнения и ги защитават пред асистента. Той формира текуща оценка в края на семестъра върху цялостното представяне на студента по време на лабораторните упражнения.

За неосвободените студенти се провежда писмен изпит върху целия материал по предварително раздаден на студентите конспект. Изпитните билети съдържат от 10 до 14 кратки въпроса по основни определящи дефиниции и процеси.

Крайната оценка по дисциплината “ХИМИЯ” се формира по следния начин: 20% от оценката на първата контролна работа плюс 20% от текущата оценка плюс 60% от оценката на изпита (например, 3х0.2 + 4х0.2 + 5х0.6 = 4.4). Закръглението се извършва под 0.49 надолу, а над 0.50 – нагоре. При желание на студента може да се проведе и събеседване преди закръглението.

